Hunllef yng Nghymru Fydd (drama)

Drama lwyfan Gymraeg gan Gareth Miles yw Hunllef yng Nghymru Fu a gomisiynwyd gan gwmni theatr Dalier Sylw ar gyfer Eisteddfod Genedlaethol Cymru Cwm Rhymni ym 1990. Cafodd y ddrama ei chreu i'w llwyfannu ar leoliad yn Llancaiach Fawr, ac roedd y cynhyrchiad yn cynnwys rhai o'r gymuned leol yn Nelson a'r cylch.

 Disgrifiad byr 
Addasiad Gareth Miles o'r drasiedi 'Roegaidd Antigone yw'r ddrama hon. "Roeddwn am osod stori Antigone mewn cyd-destun cyfoes" eglurodd ym 1990, "mewn gwlad fodern lle mae gwleidyddiaeth yn beryglus, lle gall merch fonheddig wynebu angau am barchu coffawdwriaeth brawd a laddwyd am herio'r Wladwriaeth.""Haerllugrwydd ar fy rhan i fuasai ceisio sgrifennu drama ar thema mor ddwys a'i lleoli mewn gwlad nad ymwelais â hi erioed. Cymru yw'r unig wlad y gallaf honni adnabyddiaeth weddol drwyadl ohoni hi a'i phobl a'u hanes."

 Cymeriadau 
 Gwyn ap Dafydd - gweinidog yr Efengyl
 Annes Dafydd - ei chwaer
 Dwynwen Llwyd - ei chwaer
 Llywelyn Gruffydd - Arlywydd Gweriniaeth y Cymry
 Owain Gruffydd - mab yr Arlywydd
 Robat Berwyn - Cadfridog, Pennaeth Gwasanaethau Diogelwch y Lluoedd Arfog
 Mair Bifan - Meistres y Llety
 Gwrthdystwyr/wragedd
 Cyflwynydd Radio x2
 Holwr
 Rhingyll
 Tywysydd
 Dafydd ap Siôn
 Uwch Swyddog
 Doctor
 Holwr
 Milwr
 Idris
 Rheolwr Stiwdio

 Cynyrchiadau nodedig 
Llwyfanwyd y ddrama'n wreiddiol yn Llancaiach Fawr, Nelson yn ystod Eisteddfod Genedlaethol Cwm Rhymni ym 1990, gan Dalier Sylw. Cyfarwyddydd Bethan Jones; cast:

 Gwyn ap Dafydd - Geraint Degwel Owen
 Annes Dafydd - Rhian Morgan
 Dwynwen Llwyd - Siwan Ellis
 Llywelyn Gruffydd - Gareth Morris
 Owain Gruffydd - Seiriol Tomos
 Robat Berwyn - Robert David
 Mair Bifan - Siân Rivers
 Gwrthdystwyr/wragedd - Carys Gwilym, Carys Llywelyn a Trigolion Nelson a'r Cylch
 Cyflwynydd Radio x2 - Carys Gwilym a Carys Llywelyn
 Holwr - Danny Grehan
 Rhingyll - Danny Grehan
 Tywysydd - Danny Grehan
 Dafydd ap Siôn - Wyndham Price
 Uwch Swyddog - Wyndham Price
 Doctor - Wyndham Price
 Holwr - Jon Tregenna
 Milwr - Jon Tregenna
 Idris - Steffan Llyr
 Rheolwr Stiwdio - Steffan Llyr

Cafwyd adolygiadau ffafrifol iawn i'r cynhyrchiad, yn ôl archif gwefan Dalier Sylw. Dyma a welwyd yn Y Faner ar yr 17 Hydref 1990 : "Roedd yn brofiad i fod yn rhan o Hunllef yng Nghymru Fydd, ac rwyn dweud 'bod yn rhan' yn fwriadol, oherwydd teimlais ein bod i gyd yn fwy na chynulleidfa. Cawsom glustfeinio ar ddigwyddiadau a rhannu o brofiadau y cymeriadau. [...] Fe lwyddodd Gareth Miles i roi i ni ddrama a fydd yn destun trafod am amser."

"This is an ambitious, inventive, theatric, often dramatic work"  oedd sylw'r Western Mail.

 Cyfeiriadau 

Categori:Dramâu 1990
Categori:Dramâu Cymraeg
Categori:Theatr Gymraeg y 1990au
Categori:Dramâu Cymraeg gan ddramodwyr o Gymru